Puithoonetes ja ehitistes elutsevaid putukkahjureid rahvapäraselt nimetatakse puukoideks. Puukoi nimetuse all mõistetakse tõuke, kes järavad terves, ümbertöötatud puidus (majaseintes, mööblis jne.) läbistades seda tihedalt ja ebakorrapäraselt suunatud käikudega ning jättes neisse järele kergesti puruneva ning tolmleva jahusarnase massi. Samuti on levinud ka teised nimed nagu puutäi, puutõuk, puu- uss, puuvagel, puu- uuristaja, puunärija, puusööja, seinakoi, seinauss, seinapuurja, seinajüräjä, seinanäkk, paklapuristaja, raudpää, tiksutaja, tikka, tikats, toonetikas, toonesepp, maa-alused, maaljas, ilmasepp, uudsetaguja, puidumardikas.
#000000
Mööbli- toonesepa (ld Anobium punctatum) poolt tekitatud kahjustus
#000001
Puithoonetes elutsevad putukkahjurid kuuluvad mardikaliste (Coleoptera) ja kiletiivaliste (Hymenoptera) seltsi. Enamik puitehitistes esinevaid kahjurputukatest kuuluvad mardikaliste hulka. Kiletiivaliste seltsist puitehitistes võib kohata hobusipelgaid ja murelasi.
#000002
Putukate toitumine. Mardikaliste putukkahjurite valmikud ei toitu, toituvad ainult tõugud. Putukkahjuri tõuk närib end puidu sisse ja selle tulemusel nõrgestab puitu ning puit kaotab oma tugevuse. Lõpuks puit muutub kas sõelataoliseks olluseks või siis jääb puidust ainult jahusarnane mass. Putukatõuk kahjustabki puitu! Putukatõugul on olemas ensüümid, mis suudavad lagundada tselluloosi, hemitselluloosi ning tärklist lihtsamateks ühenditeks, mida edaspidi saavad putukad kasutada toiduks.
#000003
Kahjustuse tuvastamine. Putukkahjuri kahjustuse tunnused on järgmised:
#000004
Majasiku (ld Hylotrupes bajulus) poolt “näritud” sarikad
#000005
puidu pinnale tekivad väljumisaugud ehk lennuavad (ava läbimõõt ja kuju sõltub putukaliigist, läbimõõt on alates 0,5 mm kuni 10 mm);
lennuavades võib näha puruneva või tolmneva jahusarnast massi ehk näripuru;
on näha ringiliikumas putukaid (valmikuid). Tavaliselt massiliselt putukad kogunevad valgusrikastes kohtades, nt. akna ümbruses;
puidu sisse terava eseme (nt. nuga või skalpell) torkamisel läheb ese kergesti sisse.
puidu sees on näha putuka poolt tekitatud käike, mis võivad olla täidetud näripuruga, ekskrementidega ja vahest võib leida ka vastseid (valgeid “ussikesi”);
mõned putukad (nt mööbli- toonesepp) paaritumise ajal tekitavad tiksuvad heli, mida on hästi kuulda õhtupoolikul. Inimesed on seda heli nimetanud „surmakellaks“;
kahjustuse tuvastamisel on soovitatav kasutada luupi. Putukaliigi määramisel peab pöörduma spetsialisti poole.
#000006